

**PROJEKTNI ZADATAK**

Prilog I

**PROJEKT**

Ev. br. nabave: 198/2023/JN

Prethodno vrednovanje Strategije biogospodarstva do 2035.

**POSLOVNI KORISNIK**

Uprava za poljoprivrednu politiku, EU i međunarodnu suradnju

Sektor za EU poslove i međunarodnu suradnju

Služba za usklađivanje s EU strategijama i međunarodnim obavezama

**NOSITELJ PROJEKTA**

Uprava za poljoprivrednu politiku, EU i međunarodnu suradnju

**SADRŽAJ**

[**1.** **Uvod** 3](#_Toc133325288)

[**2.** **Poslovna potreba** 4](#_Toc133325289)

[**3.** **Opis predmeta nabave** 5](#_Toc133325290)

[**4.** **Upravljanje projektom** 6](#_Toc133325291)

[**5.** **Obveze naručitelja** 7](#_Toc133325292)

[**6.** **Obveze izvršitelja** 7](#_Toc133325293)

[**7.** **Jamstvo** 8](#_Toc133325294)

[**8.** **Rok, način i uvjeti plaćanja** 8](#_Toc133325295)

1. **Uvod**

Postupak prethodnog vrednovanja Strategije biogospodarstva do 2035. provodi se na temelju Zakona o sustavu strateškog planiranja i upravljanja razvojem Republike Hrvatske („Narodne novine“, br. 123/17) te Pravilnika o provedbi postupka vrednovanja akata strateškog planiranja od nacionalnog značaja i od značaja za jedinice lokalne i područne (regionalne) samouprave („Narodne novine“, br. 44/23) (u daljnjem tekstu: Pravilnik).

Strategija biogospodarstva do 2035. (u daljnjem tekstu: Strategija) je dugoročni akt strateškog planiranja kojim se definira provedba ciljeva razvoja Republike Hrvatske u području biogospodarstva. Izrada Strategije pokrenuta je Odlukom Vlade Republike Hrvatske na sjednici održanoj 13. listopada 2022. godine. Nositeljima izrade Strategije određeni su Ministarstvo poljoprivrede, Ministarstvo gospodarstva i održivog razvoja, Ministarstvo znanosti i obrazovanja te Ministarstvo regionalnoga razvoja i fondova EU, pri čemu je koordinacija izrade Strategije povjerena Ministarstvu poljoprivrede. Odluka Vlade Republike Hrvatske također je predvidjela mogućnost uključivanja i drugih stručnjaka u izradu nacrta Strategije.

Slijedom toga, Odlukom ministrice poljoprivrede osnovana je Stručna radna skupina za izradu prijedloga Strategije, u koju su, osim tijela državne uprave određenih Odlukom Vlade Republike Hrvatske, uključeni i predstavnici regionalne i lokalne samouprave, interesnih udruženja hrvatskih proizvođača, znanstvenih i istraživačkih institucija, obrazovnih ustanova te udruga i nevladinih organizacija.

Stručna radna skupina za izradu prijedloga Strategije održala je pet sjednica u razdoblju od studenog 2022. godine do travnja 2023. godine. Prijedlog Strategije odobren je na petoj sjednici Stručne radne skupine održanoj 18. travnja 2023., nakon čega je upućen u postupak konzultacija s drugim tijelima državne uprave i zainteresiranom javnošću.

Zbog povoljne sirovinske osnove (biomasa porijeklom iz poljoprivrede, šumarstva, ribarstva i akvakulture) i postojanja industrije koja prerađuje biomasu u proizvode s višom dodanom vrijednošću, u Hrvatskoj postoji značajan potencijal za razvoj biogospodarstva. Strateški dokumenti iz nekoliko područja javnih politika, poput poljoprivrede, istraživanja i inovacija, energetike i niskougljičnog razvoja, ukazuju na biogospodarstvo kao jedno od rješenja za daljnji gospodarski razvoj Hrvatske, osobito u njezinim ruralnim područjima. Međutim, ne postoji koordinirani pristup u primjeni ovoga modela, koji bi osigurao bolje korištenje potencijala biogospodarstva u Hrvatskoj.

Strategija će kao krovni strateški dokument osigurati usklađeno djelovanje u provedbi već planiranih aktivnosti i daljnjem razvoju biogospodarstva u Hrvatskoj. Ujedno, ona odgovara na zahtjev da se donošenjem odgovarajućih sektorskih akata strateškog planiranja doprinese ostvarenju starateškog cilja 9. „Samodostatnosti u hrani i razvoj biogospodarstva“ Nacionalne razvojne strategije Republike Hrvatske do 2030. godine („Narodne novine“, broj 13/21) (u daljnjem tekstu: NRS). U NRS-u je biogospodarstvo identificirano kao djelatnost koja može doprinijeti oživljavanju ruralnih područja, a Ministarstvo poljoprivrede određeno kao nositelj izrade akta strateškog planiranja odnosno Strategije.

Strategija se izrađuje u skladu s Uredbom o smjernicama za izradu akata strateškog planiranja od nacionalnog značaja i od značaja za jedinice lokalne i područne (regionalne) samouprave („Narodne novine“, broj 89/18) kojom je propisan obvezni sadržaj koji uključuje:

1. Uvod
2. Strateški i institucionalni okvir biogospodarstva u Europskoj uniji
3. Biogospodarstvo u Hrvatskoj

3.1. Nacionalni strateški i pravni okvir

3.2. Proizvodnja u biogospodarstvu

3.3. Raspoloživost biomase

3.4. Korištenje biomase

3.5. Istraživanje i inovacije te prijenos znanja i informacija

1. SWOT analiza hrvatskog biogospodarstva

4.1. Institucionalna potpora

4.2. Raspoloživost biomase

4.3. Korištenje biomase

4.4. Istraživanje i inovacije te prijenos znanja i informacija

1. Strateška vizija, razvojne potrebe i ciljevi strategije

5.1. Razvojne potrebe biogospodarstva

5.2. Strateški ciljevi i vizija biogospodarstva

1. Područja intervencije
2. Mogućnosti financiranja

Nakon pregleda strateškog i institucionalnog okvira biogospodarstva u Europskoj uniji (Poglavlje 2. Strategije), u Poglavlju 3. Strategije se nalazi opis stanja biogospodarstva u Hrvatskoj, navodi postojeći strateški i pravni okvir, veličina sektora biogospodarstva, proizvodnja i prerada biomase te istraživanja i inovacije povezane s biogospodarstvom.

U Poglavlju 4. Strategije nalazi se SWOT analiza hrvatskog biogospodarstva odnosno pregled mogućnosti, slabosti, prilika i prijetnji hrvatskog biogospodarstva, temeljem kojih su u Poglavlju 5. Strategije utvrđene razvojne prilike i strateški ciljevi i vizija razvoja biogospodarstva u Hrvatskoj do 2035. Poglavlje 6. Strategije daje pregled područja intervencije i strateških projekata provedbom kojih će se realizirati ranije utvrđeni strateški ciljevi. U Poglavlju 7. Strategije prezentirane su mogućnosti financiranja projekata u biogospodarstvu.

U dodacima Strategije nalaze se detaljnije informacije o izvorima financiranja i prijedlozi strateških projekata u biogospodarstvu.

1. **Poslovna potreba**

Svrha projekta je izrada dokumenta Strategije kojim će se osigurati realni financijski okvir te jasni i mjerljivi ciljevi kako bi se pružila potrebna osnova za provedbu, praćenje i buduće vrednovanje Strategije.

Opći cilj ovog projekta je provesti postupak prethodnog vrednovanja Strategije (u daljnjem tekstu: prethodno vrednovanje) putem neovisnog stručnog mišljenja kojim se procjenjuje relevantnost, usklađenost, učinkovitost, djelotvornost, učinak i održivost u skladu s Pravilnikom.

1. **Opis predmeta nabave**

Zadatak Izvršitelja usluge je provesti postupak prethodnog vrednovanja koji se planira i provodi u skladu s načelima pravovremenosti, razmjernosti, neovisnosti, vjerodostojnosti, partnerstva, korisnosti i transparentnosti. Prethodno vrednovanje se provodi temeljem ocjene kriterija vrednovanja koji čine okvir za donošenje neovisne usporedbe i ocjene tijekom provedbe postupka vrednovanja.

Kriteriji vrednovanja su:

* **relevantnost**, kojim se utvrđuje jesu li ciljevi akta strateškog planiranja definirani u skladu s razvojnim potencijalima i potrebama korisnika, postoji li opravdanje za daljnji nastavak provedbe akata strateškog planiranja u odnosu na prvotno utvrđene razvojne potencijale i potrebe korisnika te jesu li ciljevi definirani u skladu sa načelima sustava strateškog planiranja i upravljanja razvojem
* **usklađenost** (koherentnost), kojim se utvrđuje unutarnja i vanjska usklađenost akata strateškog planiranja; unutarnja usklađenost odnosi se na doprinos provedbi javnih politika i usklađenost s ostalim aktima strateškog planiranja iz djelokruga javnog tijela; vanjska usklađenost podrazumijeva usklađenost s ciljevima NRS-a, ciljevima akata strateškog planiranja drugih javnih tijela te provedbom javnih politika koje su s njima povezane
* **učinkovitost**, kojom se utvrđuje mogućnost ostvarenja ili postizanja ciljeva, ishoda i učinaka provedbe akata strateškog planiranja te nastanak planiranih promjena u okolini ili stanju korisnika javnih politika, odnosno posljedice provedbe akata strateškog planiranja
* **djelotvornost**, kojom se utvrđuje opravdanost izrade i provedbe akata strateškog planiranja u odnosu na ishode i učinke koje provedba akata strateškog planiranja treba postići ili je postigla; djelotvornost podrazumijeva ostvarivanje utvrđenih ciljeva i provedbu akata strateškog planiranja s minimalnim troškovima, odnosno postizanje najboljih ishoda i učinaka u odnosu na raspoložive resurse
* **učinak**, kojim se utvrđuje krajnji utjecaj provedbe akata strateškog planiranja s naglaskom na značajne pozitivne ili negativne, planirane ili neplanirane srednjoročne i dugoročne promjene (u društvu, sustavima ili normama te utjecaj na dobrobit ljudi, ljudska prava, ravnopravnost spolova i okoliš) šireg opsega od onih koji su već obuhvaćeni kriterijem učinkovitosti i
* **održivost**, kojim se tijekom provedbe utvrđuje stvarna korist provedbe akata strateškog planiranja te procjenjuje vjerojatnost nastavka trajanja pozitivnih ishoda i učinaka nakon provedbe akata strateškog planiranja; primjena kriterija uključuje ispitivanje financijskih, ekonomskih, društvenih, ekoloških i institucionalnih kapaciteta potrebnih za održavanje pozitivnih ishoda i učinaka provedbe akata strateškog planiranja.

Procjena navedenih kriterija će se odvijati kroz sljedeće korake:

1. provjera metodologije izrade Strategije
2. ocjena analize stanja te uočenih razvojnih potreba i potencijala
3. utemeljenost na identificiranim razvojnim snagama, slabostima, prilikama i prijetnjama iz analize (SWOT)
4. ocjena korištenih pokazatelja
5. kvaliteta poveznice između analize stanja te razvojnih potreba, strateških ciljeva i vizije biogospodarstva
6. ocjena intervencijske logike (jesu li prioriteti i posebni ciljevi postavljeni na logičan način u odnosu na razvojne potrebe i potencijale)
7. ocjena i prijedlog za optimizaciju mjerljivih pokazatelja rezultata odnosno pokazatelja za praćenje provedbe Strategije
8. ocjena sustava za provedbu Strategije
9. planiranje praćenja i vrednovanja provedbe Strategije:
* jasnoća i prihvatljivost metode za prikupljanje i interpretaciju podataka/indikatora
* kakav je cjelokupni sustav praćenja i izvješćivanja o provedbi Strategije: postoji li sustav za vrednovanje tijekom provedbe (*interim* – provjera da li se resursi troše na adekvatan način) i nakon provedbe (ex post – radi procjene jesu li se resursi utrošili na optimalan način)
1. procjena kvalitete konzultacijskog procesa – ocjena sustava uključivanja svih relevantnih dionika (partnerske konzultacije) u odlučivanje tijekom izrade i provedbe Strategije, procjena kvalitete i opsega partnerskih konzultacija te stvaran doprinos dionika/partnera prilikom izrade Strategije.
2. **Upravljanje projektom**

Izvršitelj usluge zajedno s predstavnikom Naručitelja čini mješoviti tim za vrednovanje Strategije.

Nakon potpisivanja Ugovora i Izjave o povjerljivosti (NDA) održat će se inicijalni sastanak.

Na inicijalnom sastanku Izvršitelj prezentira projektni plan aktivnosti Naručitelju.

Izvršitelj usluge pripremiti će tri pisana izvješća i održat će tri izlaganja Odboru za vrednovanje prije izrade konačnog izvješća:

* **prvo izlaganje** mora sadržavati početno izvješće s početnim nalazima, obrazloženjem metodologije prikupljanja i analize podataka, pitanjima za vrednovanje i planom rada tima za vrednovanje; izlaganje metodologije istraživanja potrebno je održati najkasnije u drugom tjednu provedbe ugovora, a izlaganje rezultata istraživanja i analize te privremenih zaključaka najkasnije tri tjedna prije isteka ugovora
* **drugo izlaganje** mora sadržavati izvješće o napretku u prikupljanju i analizi podataka te privremenim zaključcima provedbe postupka vrednovanja
* **treće izlaganje** mora sadržavati nacrt konačnog izvješća o provedbi postupka vrednovanja, sa zaključcima i preporukama, izrađen u skladu s Prilogom 1. Pravilnika.

Pisana izvješća podnose se članovima Odbora za vrednovanje prije izlaganja u skladu s vremenikom propisanom u Poslovniku o radu Odbora za vrednovanje u procesu prethodnog vrednovanja Strategije. Odbor za vrednovanje, uz suglasnost svih članova, usvaja izvješća u roku sedam dana od dana izlaganja.

Nakon usvojenog Konačnog izvješća Naručitelj i Izvršitelj potpisuju Primopredajni zapisnik. Potpisom Primopredajnog zapisnika zatvara se projekt. Potpisani Primopredajni zapisnik temelj je za ispostavljanje računa.

1. **Obveze naručitelja**

Naručitelj se obvezuje da će:

* imenovati osobu zaduženu za koordinaciju izvršenja ugovora s Izvršiteljem
* staviti Izvršitelju na raspolaganje svu dokumentaciju na koju ima pravo raspolaganja (zakone, propise, analize, i sl.) te osigurati pristup potrebnim podacima nužnima za provedbu aktivnosti
* pružati pomoć pri rješavanju problema s kojima bi se Izvršitelj mogao suočiti tijekom pružanja usluge
* u dogovorenim rokovima davati Izvršitelju, odnosno angažiranim stručnjacima potrebna mišljenja, očitovanja, upute i sl. vezano uz izrađene materijale, pripremljene aktivnosti i ostale rezultate
* omogućiti prihvat isporuka na vrijeme prema projektnom planu
* eskalirati uočene rizike koji ugrožavaju provedbu projekta prema voditelju projekta Izvršitelja, bez odlaganja
* izvršiti plaćanje temeljem ispostavljenog računa, a nakon isporuke izvršene u skladu s Ugovorom i potpisivanja primopredajnog zapisnika.
1. **Obveze izvršitelja**

Izvršitelj se obvezuje da će:

* pripremiti tri pisana izvješća i održat tri izlaganja Odboru za vrednovanje prije izrade konačnog izvješća u skladu s dinamikom navedenom u točki 4. Projektnog zadataka. Pisana izvješća se dostavljaju članovima Odbora za vrednovanje prije izlaganja.
* održati izlaganje metodologije istraživanja najkasnije u drugom tjednu provedbe ugovora
* održati izlaganje nacrta konačnog izvješća najkasnije tri tjedna prije isteka ugovora
* pripremiti konačno izvješće o provedbi postupka vrednovanja u pisanom obliku i predati ga Odboru za vrednovanje na usvajanje, najkasnije dva tjedna prije isteka ugovora; obavezni sadržaj Izvješća o vrednovanju akta strateškog planiranja, naveden je u Prilogu 1. Projektnog zadatka (do 35 stranica bez priloga).

Komunikacija između Naručitelja i Izvršitelja odnosno angažiranih stručnjaka, odvijat će se na hrvatskom jeziku te traženi rezultati aktivnosti moraju biti dostavljeni na hrvatskom jeziku. Sve potencijalne troškove prijevoda na hrvatski jezik (npr. u slučaju da angažirani stručnjak nema aktivno znanje hrvatskog jezika) ili na engleski jezik u sklopu pružanja usluge Izvršitelj će snositi sam u sklopu ponuđene cijene.

Sve potencijalne troškove dolaska i boravka (ako je primjenjivo) angažiranih stručnjaka na lokaciju izvršavanja aktivnosti, kao i na lokaciju Naručitelja snosi Izvršitelj.

Izvršitelj je odgovoran za poštovanje svih relevantnih propisa Republike Hrvatske pri izvršenju usluge. U cijenu ponude moraju biti uračunati svi troškovi koji su povezani s obavezama iz tih propisa.

1. **Jamstvo**

Izvršitelj usluga dostavit će Naručitelju jamstvo za uredno ispunjenje ugovora u obliku bjanko zadužnice u apsolutnom iznosu od 10% ugovorene vrijednosti bez PDV-a.

1. **Rok, način i uvjeti plaćanja**

Konačno izvješće o provedbi postupka vrednovanja i ostala izvješća tijekom izvršavanja usluge moraju biti dostavljena na hrvatskom jeziku u elektronskom obliku na digitalnom mediju u standardiziranim formatima (.pdf), a konačna verzija i u tiskanom obliku.

Mjesto pružanja usluge je teritorij Republike Hrvatske.

# Rok za izvršenje usluge je maksimalno 60 dana od sklapanja ugovora.

# Naručitelj će platiti račun za isporučenu uslugu u roku od 30 dana od dana zaprimanja računa Izvršitelja.

# Prilog 1. Sadržaj Konačnog izvješća

***Početna stranica***

– logo i naziv tijela koje je provelo postupak vrednovanja

– naziv akta strateškog planiranja

– vrstu provedenog postupka vrednovanja

– mjesec i godinu izrade izvješća

***Sadržaj, Pojmovnik, Popis kratica***

1. Sažetak (izrađuje se kao dokument prikladan za zasebno objavljivanje, obujma do pet stranica)

* najvažniji nalazi vrednovanja
* zaključci
* preporuke (tablični prikaz)
* pouke (engl. *lessons learned)*

2. Uvod

* struktura izvješća
* kratak opis postupka vrednovanja (sastav tima za vrednovanje, opis posla, obuhvat i svrha postupka vrednovanja)

3. Kontekst vrednovanja

* kratak opis stanja u upravnom području provedbe javne politike i povezanosti s aktima strateškog planiranja više ili jednake hijerarhijske razine

4. Opis akta strateškog planiranja

* kratak opis društvenih i gospodarskih potreba i ciljnih skupina (korisnika provedbe javnih politika) na koje je usmjerena provedba akta strateškog planiranja
* prikaz ključnih dionika uključenih u provedbu akta strateškog planiranja
* prikaz intervencijske logike, ciljeva i pokazatelja uspješnosti akta strateškog planiranja
* financijski okvir s prikazom financijskih pretpostavki za provedbu akta strateškog planiranja (ako je primjenjivo)

5. Metodološki pristup

* popis ključnih pojmova, kriterija vrednovanja i pitanja za vrednovanje
* kratak opis provedbe postupka vrednovanja, kvantitativnih i kvalitativnih metoda i analitičkih tehnika korištenih tijekom provedbe postupka vrednovanja
* informacije o izvorima, pouzdanosti, vrstama i načinu prikupljanja podataka (istraživanja, upitnici, intervjui, veličina i odabir kriterija za uzorke)
* ograničenja i nedostaci, izazovi i rizici tijekom primjene odabranog metodološkog pristupa

6. Nalazi

* statistički podatci, empirijski podatci, dokazi relevantni za odgovore na pitanja za vrednovanje
* analiza i interpretacija odgovora pitanja na vrednovanje
* nalazi o primjerenosti odabira pokazatelja uspješnosti, podatci o ostvarenim vrijednostima pokazatelja uspješnosti, usporedba planiranih i ostvarenih vrijednosti pokazatelja uspješnosti

7. Zaključci

* ocjena stručnjaka o uspješnosti postupka izrade ili provedbe akta strateškog planiranja, u odnosu na primijenjene kriterije vrednovanja
* zaključci moraju sadržavati osvrt na pokazatelje uspješnosti akta strateškog planiranja, obuhvatiti odgovore na sva pitanja vrednovanja i biti utemeljeni na vrednovanju nalaza i analizi podataka
* zaključci moraju jasno ukazati na područja u kojima je utvrđen prostor za poboljšanje kvalitete sadržaja, upravljanja provedbom akata te daljnjih procesa strateškog planiranja
* zaključci moraju ukazati na moguće promjene koje predstavljaju logičnu osnovu za izradu preporuka vrednovanja
* u poglavlju sa zaključcima ne smiju se iznositi nove informacije

8. Pouke postupka vrednovanja (engl. *lessons learned)*

* opći zaključci koji bi mogli imati potencijal za širu primjenu i uporabu tijekom izrade ili provedbe akata strateškog planiranja, odnosno oblikovanja i provedbe javnih politika

9. Preporuke

* preporuke za poboljšanje kvalitete sadržaja, upravljanja provedbom akta te daljnjih procesa strateškog planiranja
* preporuke moraju biti jasne, provedive i utemeljene na zaključcima postupka vrednovanja
* preporuke moraju sadržavati preporučene radnje, odgovornosti za provedbu ključnih dionika (tijelo zaduženo za izradu ili provedbu akta strateškog planiranja, Koordinacijsko tijelo, Vlada itd.) i rokove za provedbu (neposredna provedba, srednjoročna ili dugoročna provedba)

***Prilozi***

* Podaci o članovima tima za vrednovanje
* Opis i vremenik provedbe postupka vrednovanja
* Opis korištene metodologije vrednovanja i ograničenja istraživanja
* Popis izvora podataka, dokumenata, upitnika ili drugih instrumenata korištenih tijekom provedbe postupka.